ธอส. ร่วมกับ SCG HEIM พัฒนาสินเชื่อเพื่อปลูกสร้างบ้านด้วยเทคโนโลยีจากญี่ปุ่น
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธอส. ร่วมลงนามในบันทึกข้อตกลงความร่วมมือ (MOU) ร่วมกับบริษัท เอสซีจี-เซกิซุ เซลส์ จำกัด (SCG HEIM) เพื่อร่วมกันพัฒนาผลิตภัณฑ์สินเชื่ออัตราดอกเบี้ยต่ำสำหรับสร้างบ้านใหม่ครบวงจร ด้วยเทคโนโลยีการสร้างที่อยู่อาศัยจากประเทศญี่ปุ่นด้วยระบบ Modular กับสินเชื่ออยู่สบาย By SCG HEIM กรอบวงเงินรวม 200 ล้านบาท และลูกค้ายังได้รับความสะดวกสบายจาก SCG HEIM ด้วยบริการขออนุญาตก่อสร้าง ออกแบบบ้าน ก่อสร้าง ควบคุมและตรวจสอบคุณภาพงาน รวมถึงบริการหลังการขายด้วยทีมงานมืออาชีพ โดยบ้านเอสซีจี ไฮม์ทุกหลังมาพร้อมเทคโนโลยีเพื่อการอยู่อาศัย ระบบหมุนเวียนและเติมอากาศสะอาด ป้องกันฝุ่น PM2.5 เสียงรบกวนและเชื้อโรค โดยยื่นคำขอกู้ได้ตั้งแต่วันนี้จนถึงวันที่ 30 ธันวาคม 2564 และทำนิติกรรมภายในวันที่ 31 มกราคม 2565 สำหรับลูกค้าที่สนใจบริการของ SCG HEIM และสินเชื่ออยู่สบาย By SCG HEIM สามารถติดต่อสอบถามข้อมูลเพิ่มเติมได้ที่Facebook Fanpage ธนาคารอาคารสงเคราะห์ และ Application : GHB ALL